****

**Cinema Lliure a la platja 2018, del 28 de juny al 2 d’agost**

**Aquest estiu, vine al cinema a la platja del Prat de Llobregat!**

**El Prat de Llobregat és un dels 4 municipis participants de la 7a edició de Cinema Lliure a la Platja, la mostra gratuïta de cinema independent, que també se celebra a les platges de Barcelona, Badalona i Mataró. L’Ajuntament del Prat col·labora en aquesta edició.**

**A la platja del Prat, es faran sessions de cinema les nits dels dissabtes 14, 21 i 28 de juliol a partir de les 21 h. Abans de la projecció de cada pel·lícula, s'emetrà un curtmetratge que, en el cas del Prat, ha estat seleccionat per l’ASCAP (Associació de Suport a la Creació i la Producció Audiovisual al Prat).**

El Prat de Llobregat és un dels 4 municipis participants de la 7a edició de Cinema Lliure a la Platja, la mostra gratuïta de cinema independent, que també se celebra a les platges de Barcelona, Badalona i Mataró. L’Ajuntament del Prat de Llobregat i l’ASCAP (Associació de Suport a la Creació i la Producció Audiovisual al Prat) donen suport a la celebració d’aquest esdeveniment a la platja del Prat de Llobregat.

Com cada any, totes les pel·lícules programades a Cinema Lliure tenen en comú ser cintes de cinema independent de qualitat que han sigut guardonades o han obtingut un ressò destacat en l’àmbit internacional, tot i que no sempre al circuit comercial de les nostres sales de cinema. Són comèdies, aventures, drames..., que enguany parlen d’una temàtica universal: la recerca de la pròpia identitat en el dia a dia dels seus protagonistes.

A més, abans de la projecció de cada pel·lícula, s'emetrà un curtmetratge, que, en el cas del Prat de Llobregat, ha estat seleccionat per l’ASCAP (Associació de Suport a la Creació i la Producció Audiovisual al Prat). Els curtmetratges d’aquesta edició aglutinen tot tipus de gèneres (*stop motion*, comèdia, drama, animació i ficció) i la majoria també han viatjat a festivals importants d’altres països. En el cas de la resta de municipis participants, els curtmetratges són seleccionats per Filmets Badalona Film Festival.

La programació de llargmetratges i curtmetratges del Prat de Llobregat és la següent:

**14 de juliol**

Curtmetratge: [“Ballet Burlón”](https://www.youtube.com/watch?v=aQNfkJrAJUE) de Fermí Marimón

Llargmetratge: [“Estiu 1993”](https://www.youtube.com/watch?v=C0u2EggflEQ) (Espanya) de Carla Simón

**21 de juliol**

Curtmetratge: [“Medianoche”](https://www.youtube.com/watch?v=eGYTg7s_M8w) de Toni Morejón

Llargmetratge: “[O menino e o mundo”](https://www.youtube.com/watch?v=YcgJRpTXpcc) (Brasil), d'Alê Abreu

**28 de juliol**

Curtmetratge[: “Ay, el chacho sí que sabe”](https://www.facebook.com/Ayelchacho/videos/504365463287718/) de Rosa Delgado Leyva

Llargmetratge: [“Una mujer fantástica”](https://www.youtube.com/watch?v=rfLjmFm70WQ) (Xile) de Sebastián Lelio

Les projeccions es faran en diversos punts de la Platja del Prat, davant de diferents guinguetes. Es poden consultar les ubicacions i més informació sobre les projeccions a [l’apartat de Cinema Lliure](http://www.elprat.cat/estiu/viu-lestiu-al-prat/cinema-lliure-la-platja-del-prat-2018) a la platja del web del Prat de Llobregat.

Més informació sobre Cinema Lliure a:

[www.cinemalliure.com](http://www.cinemalliure.com)

**Facebook:** <www.facebook.com/cinemalliure>

**Twitter:** www.twitter.com/cinemalliure

**Instagram:** @cinemalliure

**Hashtags:** #cinemalliurealaplatja

**El Prat de Llobregat, 20 de juny de 2018**